România a cerut suspendarea mai multor doze de vaccin anti-COVID pentru luna iunie. Baciu: "În loc de șapte milioane, vom primi aproape trei".
Secretarul de stat în Ministerul Sănătăţii Andrei Baciu a anunţat marţi că România a cerut suspendarea unui număr de doze de vaccin. Motivul ar fi acela că există "un surplus de doze, pentru a avea un management eficient al stocurilor". Astfel, în loc de peste 7 milioane, România va primi 2,6 milioane în iunie.
"Pentru perioada următoare, dat fiind că există un surplus de doze, tocmai pentru a avea un management al stocurilor cât mai eficient, s-a discutat şi s-a transmis o suspendare a unui număr de doze", a declarat marţi Andrei Baciu, secretar de stat în Ministerul Sănătăţii.Acesta a precizat că, în ceea ce priveşte dozele de vaccin Pfizer, în iunie trebuia să ajungă în România 4.366.444 de doze, "însă ca urmare a solicitării de a le ţine în hold pentru o perioadă vom primi 1.928.160 de doze".România trebuia să primească în iunie 835.200 de doze de vaccin Moderna, dar au fost suspendate câteva tranşe, astfel că va primi 128.400 de doze.De asemenea, România va primi luna aceasta 167.200 de doze de vaccin AstraZeneca."Pentru vaccinul Johnson&Johnson nu se suspendă dozele şi tranşele săptămânale, acestea vor fi desfăşurate după cum au fost anunţate. Am primit până acum 144.000 în prima săptămână, în a doua săptămână am primit 61.800, vin 48.800 săptămâna aceasta, următoarea săptămână 41.400, iar în ultima săptămână vin 115.920, cumulând în total 411.920 de doze", a spus Andrei Baciu.Acesta a precizat că în total trebuiau să fie livrate în luna iunie 7.103.160 de doze de vaccin, însă "pentru a avea un management eficient al stocurilor existente vor fi livrate 2.635.680 de doze".